b'\n_START_ARTICLE_\nVastseliina valla lipp\n_START_PARAGRAPH_\nVastseliina valla lipp on V\xc3\xb5ru maakonnas asunud endise Eesti haldus\xc3\xbcksuse Vastseliina valla lipp._NEWLINE_Lipp valiti v\xc3\xa4lja rahvah\xc3\xa4\xc3\xa4letusel 3. juulil 2008 ning kinnitati Vastseliina Vallavolikogu poolt 29. oktoobril 2008.\n_START_SECTION_\nLipu kirjeldus\n_START_PARAGRAPH_\nValla lipuks on sinine kangas valge ristiga, kanga keskel on aga Vastseliina valla vapp. Lipu sinine toon on rahvusvahelise Pantone v\xc3\xa4rvitabeli j\xc3\xa4rgi 300 ja punane 032.\n_START_SECTION_\nP\xc3\xb5hjendus\n_START_PARAGRAPH_\nValge rist lipul s\xc3\xbcmboliseerib ristik\xc3\xa4ike Vastseliina linnusesse. Sinine s\xc3\xbcmboliseerib rahu,_NEWLINE_harmooniat ja tasakaalu ning peale selle on sinine ka vaikuse, konservatiivsuse, truuduse ja t\xc3\xb5e s\xc3\xbcmbol. Samuti t\xc3\xa4histab sinine taevast, vett ja jahedust. Punane s\xc3\xbcmboliseerib tuld ja verd aga ka vaprust ja julgust. Valge on aga puhtuse ja rahu v\xc3\xa4rv.'